**INGATLANHASZNÁLATI SZERZŐDÉS**

**NYÁRI TÁBOROK MEGTARTÁSÁHOZ**

Mely létrejött egyrészről a

név: **Belső-Pesti Tankerületi Központ**

székhelye: **1071 Budapest, Damjanich utca 6.**

képviseli: **Tóth János tankerületi igazgató**

adóigazgatási azonosító szám: **15835011-2-42**

Előirányzat-felhasználási keretszámla száma: **10032000-00336633-00000000**

mint **Használatba adó**

másrészről:

név: **Budapest Főváros VII. Kerület**

**Erzsébetváros Önkormányzata**

székhelye: **1073 Budapest, Erzsébet krt. 6**

adószám: **15735708-2-42**

bankszámlaszám: **10403239-00033032-00000009**

képviseli: **Niedermüller Péter polgármester**

mint **tulajdonos Önkormányzat**

harmadrészről:

név: **Bischitz Johanna Integrált Humán**

**Szolgáltató Központ**

székhelye: **1072 Budapest, Nyár utca 7.**

adószám: **15507228-2-42**

bankszámlaszám: **10403239-00033073-00000006**

képviseli: **Farkas Tünde igazgató**

mint **Használatba vevő**

között, köznevelési intézmény helyiségeinek és udvarának használatba adása tárgyában az alulírott napon és helyen az alábbiak szerint:

A Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában foglaltak alapján a helyi önkormányzatoknak kell gondoskodni a gyermekjóléti szolgáltatásokról és alapellátásokról. Ezen szolgáltatások közé tartozik a gyermekek napközbeni ellátása körén belül többek között a napközbeni gyermekfelügyelet. Előbbi kötelezettség alapján történik a nyári táborok szervezése, melyet Budapest VII. kerületében Budapest Főváros VII. kerület Erzsébetváros Önkormányzata megbízásából a fenntartásában lévő Bischitz Johanna Integrált Humánszolgáltató Központ (a továbbiakban: Használatba vevő) szervez.

Felek rögzítik, hogy Használatba adó, valamint az Önkormányzat között 2016. december 15. napján létrejött vagyonkezelési szerződés alapján az Önkormányzat, mint tulajdonos ingyenesen jogosult közfeladatai ellátása céljából nevelési időn kívül a tulajdonában lévő, és Használatba adó vagyonkezelésében lévő ingatlanokat használni.

Felek rögzítik, hogy az Önkormányzat, Használatba vevő útján az 1. pontban meghatározott ingatlanokban kívánja megszervezni 2025. nyarán a szünidei nyári napközis táborokat a 2. pontban meghatározott időtartamokon belül, mely alapján az ezzel összefüggő jogok és kötelezettségek egyértelmű rögzítése érdekében kötik jelen megállapodást.

1. Használatba adó használatba adja, Használatba vevő pedig használatba veszi a Budapest Főváros VII. Kerület Erzsébetvárosi Önkormányzatának tulajdonában álló, a Belső-Pesti Tankerületi Központ vagyonkezelésben lévő **Alsóerdősori Bárdos Lajos Általános Iskola és Gimnázium (1074 Budapest, Alsóerdősor u. 14-16.)**, az **Erzsébetvárosi Magyar-Angol Két Tanítási Nyelvű Általános Iskola és Művészeti Szakgimnázium Dob utcai telephelye** (**1077 Budapest, Dob u. 85.)**, az **Erzsébetvárosi Magyar – Angol Két Tanítási Nyelvű Általános Iskola és  Művészeti Szakgimnázium  - Kertész utcai telephelye (1073 Budapest, Kertész u. 30.)**, a **Budapest VII. Kerületi Baross Gábor Általános Iskola (1078 Budapest, Hernád u. 42-46.)** szám alatti ingatlanokat – a továbbiakban: „ingatlanok” – **nyári táboroztatási tevékenység lebonyolítása céljából.**
2. Felek jelen szerződést **2025. június 30. napjától 2025. augusztus 22. napjáig** tartó **határozott időtartamra** kötik. A négy helyszín igénybevételének időpontjai:

***Alsóerdősori Bárdos Lajos Általános Iskola és Gimnáziumban*** *2025.06.30. - 2025.07.11-ig*

***Erzsébetvárosi Magyar – Angol Két Tanítási Nyelvű Általános   
Iskola és  Művészeti Szakgimnázium  - Kertész utcai telephelyén*** *2025.07.14. – 2025.07.25-ig*

***Erzsébetvárosi Magyar – Angol Két Tanítási Nyelvű Általános   
Iskola és  Művészeti Szakgimnázium  - Dob utcai telephelyén*** *2025.07.28. – 2025.08.08-ig*

***Budapest VII. Kerületi Baross Gábor Általános Iskolában*** *2025.08.11. – 2025.08.22-ig*

1. Használatba vevő az ingatlanokat kizárólag az 1. pontban megjelölt célra és a 2. pontban megjelölt időtartamban használhatja.
2. Használatba vevő a tevékenység végzéséhez szükséges speciális eszközöket, felszereléseket saját maga köteles biztosítani.
3. Használatba vevő az ingatlanokat a használat időtartamát követően rendeltetésszerű állapotban köteles Használatba adónak visszaadni.
4. A használat a közfeladat ellátására tekintettel ingyenes, Használatba vevő használati díj és rezsi megfizetésre nem köteles.
5. Használatba vevő a használat alatt felel az ingatlanokban folytatott tevékenységért, az ott tartózkodók folyamatos felügyeletéért és biztonságáért, valamint a higiéniai előírások betartásáért.
6. A 7. pont keretén belül a vizesblokkokban, illetve az ebédlőben lévő higiéniai szerek és eszközök biztosítása és folyamatos utántöltése Használatba vevő kötelezettsége.
7. A használat céljához szükséges humán erőforrás biztosításról Használatba vevő gondoskodik.
8. Használatba adó gondoskodik az ingatlanok hétköznaponkénti napi nyitásról és zárásáról, egyszeri nap végi vagy nyitás előtti takarításáról, azonban folyamatos portaszolgálat és napközbeni takarítási feladatok ellátására nem köteles. Előbbieket arra vonatkozó igény, illetve Használatba adóval ezekre vonatkozóan kötendő külön eseti megállapodás alapján vállalja.
9. Használatba vevő felel az ingatlanokban található, és a táborozás lebonyolítása során használatban lévő felszerelési és berendezési tárgyak épségéért. Amennyiben azokban bármilyen kár történik, Használatba vevő haladéktalanul köteles jelezni e tényt Használatba adó részére és gondoskodni a hiány pótlásáról vagy értékének megtérítéséről. Bármely észlelt eszközhiány vagy bekövetkező káresemény kapcsán a felek közösen jegyzőkönyvet vesznek fel.
10. Használatba vevő mindenkor köteles az ingatlanokra, valamint az általa végzett tevékenységre vonatkozó tűz- és munkavédelmi előírásokat betartani.
11. Használatba vevő tudomásul veszi, hogy az ingatlanok területére behozott értéktárgyakért, eszközökért stb. Használatba adó felelősséget nem vállal, azokért ő maga felel a használat időtartama alatt.
12. Használatba vevő az ingatlanokat a 2. pontban meghatározott használati időtartamon belül harmadik személy részére sem használatra, sem bérbe nem adhatja át, ide nem értve a táboroztatásban részt vevő közreműködőit, illetve a táborban részt vevőket.
13. Használatba adó nem tartozik helytállással azért, ha rajta kívül álló ok kapcsán Használatba vevő az ingatlanok használatában korlátozva lenne, azonban ilyen esetben megtesz mindent azért, hogy alternatív lehetőségek feltérképezésével, és Használatba vevővel való egyeztetés alapján a táboroztatás zökkenőmentesen más ingatlanban lebonyolítható legyen.
14. Használatba adó ellenőrizheti az ingatlanok rendeltetésszerű használatát, a szerződés 1. pontjában megjelölt tevékenység folytatását, valamint az azokban levő személyek jelen szerződés szerinti jogszerű tartózkodását.
15. A jelen használati szerződésben nem szabályozott kérdésekben elsősorban a lakások, helyiségek bérletéről szóló 1993. évi LXXVIII. törvény, a nemzeti vagyonról szóló 2011. évi CXCVI. törvény, továbbá a Polgári Törvénykönyvről szóló 2013. évi V. törvény rendelkezései az irányadóak.
16. Esetleges jogvita esetén a szerződő felek a vitás kérdéseket megkísérlik békés, tárgyalásos úton rendezni, és csak ennek eredménytelensége esetén fordulnak a hatáskörrel rendelkező Bírósághoz.
17. Jelen szerződés hat (6) egymással szó szerint mindenben megegyező példányban készült, melyet a felek megismertek, elolvastak, az abban foglaltakat magukra nézve kötelezőnek tekintik, s mint akaratukkal mindenben megegyezőt aláírták.

Budapest, 2025.

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Használatba adó**  A hatáskör gyakorlója nevében és megbízásából  Tóth János  tankerületi igazgató  **Belső-Pesti Tankerületi Központ** | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Önkormányzat**  Niedermüller Péter  polgármester  **Budapest Főváros VII. Kerület Erzsébetváros Önkormányzata** |

Jogilag ellenőrizte:

|  |  |
| --- | --- |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  Móri Árpádné igazgató  Alsóerdősori Bárdos Lajos Általános Iskola és Gimnázium | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  Tóth János  jegyző |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  Spiesz Ádám igazgató  Budapest VII. Kerületi Baross Gábor Általános Iskola | Pénzügyi ellenjegyző:  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  Nemes Erzsébet gazdasági vezető |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Harangozó Hajnalka igazgató  Erzsébetvárosi Magyar – Angol Két Tanítási Nyelvű Általános Iskola és Művészeti Szakgimnázium – Kertész, Dob utcai telephely | **Használatba vevő:**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  Farkas Tünde intézményvezető  **Bischitz Johanna Integrált Humánszolgáltató Központ** |