|  |
| --- |
| **Budapest Főváros VII. kerület Erzsébetváros Önkormányzata**  **FIDESZ-KDNP frakció** |

Iktatószám:

Napirendi pont: ….

**ELŐTERJESZTÉS**

**A Képviselő-testület 2025. május 21 - ei**

**rendes ülésére**

**Tárgy:**  Javaslat támogatás megadására kizárólagos várakozóhelyek kijelöléséhez a házi gyermekorvosi rendelők előtt – Akácfa utca 62. és Vörösmarty utca 14. szám alatt

**Készítette:**

Benedek Zsolt

frakcióvezető

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

A 1073 Budapest, Akácfa utca 62. szám, valamint a 1074 Budapest, Vörösmarty utca 14. szám alatti házi gyermekorvosi rendelőkben évtizedek óta közfeladatot ellátó gyermekorvosok végzik munkájukat. A rendelőket működtető TAO Kft. több fórumon kezdeményezte, hogy a rendelők közvetlen közelében, a rendelési idő alatt kizárólagos használatú várakozóhely kerüljön kijelölésre, „Várakozni tilos 8.00–20.00 között, kivéve egészségügyi szolgálat” kiegészítő táblával.

A Budapest Főváros Önkormányzata Közgyűlésének a Budapest főváros közigazgatási területén a járművel várakozás rendjének egységes kialakításáról, a várakozás díjáról és az üzemképtelen járművek tárolásának szabályozásáról szóló 30/2010. (VI. 4.) rendelete szerint kizárólagos várakozóhely kijelölésére kérelem alapján, a tulajdonos önkormányzat egyetértésével, a forgalomtechnikai kezelő – jelen esetben a Budapest Közút Zrt. – jogosult.

A rendelet 37. §-a értelmében a kérelmező szervezet – jelen esetben a TAO Kft. – kizárólag megváltási díj megfizetése ellenében jogosult kizárólagos várakozóhely létesítésére, amely összeg a várakozási díjak és napi üzemidő figyelembevételével kerül meghatározásra. A megváltási díj megállapítása és az engedélyezés tárgyában Budapest Főváros VII. kerület Erzsébetváros Önkormányzata Pénzügyi és Kerületfejlesztési Bizottsága jogosult dönteni.

A Budapest Közút Zrt. 2025 tavaszán előzetesen jelezte, hogy a fenti igény szakmailag támogatható, és a szükséges forgalomtechnikai eszközök kihelyezését elvégzik, amennyiben az Önkormányzat elvi támogatását kifejezi.

Fentiek alapján javasoljuk, hogy Erzsébetváros Önkormányzata nyilvánítsa ki támogatását a kezdeményezés iránt, és kérje fel a Pénzügyi és Kerületfejlesztési Bizottságot az eljárás lefolytatására.

**HATÁROZATI JAVASLAT**

**Budapest Főváros VII. kerület Erzsébetváros Önkormányzata Képviselő-testületének .../2025. (V.21.) határozata támogatás megadására kizárólagos várakozóhelyek kijelöléséhez a házi gyermekorvosi rendelők előtt – Akácfa utca 62. és Vörösmarty utca 14. szám alatt**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. elvi támogatását fejezi ki a 1073 Budapest, Akácfa utca 62. és a 1074 Budapest, Vörösmarty utca 14. szám alatti gyermekorvosi rendelők előtti, kizárólagos használatú várakozóhelyek kijelölése iránti kérelem vonatkozásában;
2. felkéri a Pénzügyi és Kerületfejlesztési Bizottságot az eljárás lefolytatására, a szükséges döntések meghozatalára;
3. felkéri a Polgármestert, hogy a támogató szándékról tájékoztassa a Budapest Közút Zrt.-t, és tegye meg a kivitelezéshez szükséges lépéseket.

**Felelős:** Niedermüller Péter polgármester

**Határidő:** 2025. június 30.

Budapest, 2025. május 8.

Benedek Zsolt dr. Kosztolányi Dénes dr. Molnár Dominik Ripka András

frakcióvezető képviselő képviselő képviselő