|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve: Pénzügyi és Kerületfejlesztési Bizottság

**ELŐTERJESZTÉS**

**A Képviselő-testület 2025. május 21 - ei**

**rendes ülésére**

**Tárgy:**  Budapest Főváros VII. kerület Erzsébetváros Önkormányzata könyvvizsgálójának megválasztása

**Készítette:**

Nemes Erzsébet

irodavezető

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Az Önkormányzat könyvvizsgálói feladatainak ellátására kötött szerződés 2025. május 31. napján lejár. A feladat folyamatos ellátása érdekében szükséges új szerződést kötni. Budapest Főváros VII. kerület Erzsébetváros Önkormányzata és Budapest Főváros VII. kerület Erzsébetvárosi Polgármesteri Hivatala VI/16/2023. (XII.11.) számú Beszerzési szabályzata alapján beszerzési eljárást folytattunk le a 2025 - 2026. költségvetési évekre vonatkozó, a számvitelről szóló 2000. évi C. törvény, illetve az államháztartás számviteléről szóló 4/2013. (I. 11.) Korm.rendelet előírásaival összhangban készülő éves beszámolók, költségvetési és zárszámadási rendelettervezetek felülvizsgálatára, jog szerinti könyvvizsgálatára, és azokról könyvvizsgálói jelentés kibocsátására.

A beszerzési eljárás eredményeként az Önkormányzat vagyoni, pénzügyi, jövedelmi helyzetének figyelemmel kísérése, a szabályszerű működés elősegítése érdekében javasolom a megbízási szerződés megkötését a Dr. Printz és Társa Nemzetközi Könyvvizsgáló Kft.-vel (székhely: 1181 Budapest, Barcsay u. 34., cégjegyzékszám: 01-09-266531, képviseli: Dr. Printz János Károly ügyvezető) 2025. június 01. napjától 2027. május 31. napjáig terjedő időszakra, összesen nettó 6.864.000,- Ft + áfa/év összegben.

A Magyarország helyi önkormányzatairól szóló  2011. évi CLXXXIX. törvény 115. § (1) bekezdése szerint *„A helyi önkormányzat gazdálkodásának biztonságáért a képviselő-testület, a gazdálkodás szabályszerűségéért a polgármester felelős."*

**HATÁROZATI JAVASLAT**

**Budapest Főváros VII. kerület Erzsébetváros Önkormányzata Képviselő-testületének …/2025. (V.21.) határozata az Önkormányzat és a Dr. Printz és Társa Nemzetközi Könyvvizsgáló Kft. közötti könyvvizsgálói szerződés megkötéséről**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy a 2025 - 2026. költségvetési évek könyvvizsgálói feladatainak elvégzésével 2025. június 01. napjától 2027. május 31. napjáig terjedő időszakra a Dr. Printz és Társa Nemzetközi Könyvvizsgáló Kft.-t (székhely: 1181 Budapest, Barcsay u. 34., cégjegyzékszám: 01-09-266531, képviseli: Dr. Printz János Károly ügyvezető) bízza meg nettó 6.864.000,- Ft + áfa/év összegben, valamint felkéri a Polgármestert a szerződés aláírására.

**Felelős:** Niedermüller Péter polgármester

**Határidő:** 2025. június 01.

Budapest, 2025. április 30.

Niedermüller Péter

polgármester

Előterjesztés melléklete: Dr. Printz és Társa Nemzetközi Könyvvizsgáló Kft. ajánlata