|  |
| --- |
| **Budapest Főváros VII. kerület Erzsébetváros Önkormányzata**  **Gálvölgyi Dóra KULT7 Erzsébetváros Nonprofit Kft. ügyvezetője** |

Iktatószám:

Napirendi pont: ….

Előterjesztve: Művelődési, Kulturális és Szociális Bizottság

Pénzügyi és Kerületfejlesztési Bizottság

**ELŐTERJESZTÉS**

**A Képviselő-testület 2025*.* május21-ei rendes ülésére**

|  |  |
| --- | --- |
| **Tárgy:** | Javaslat a KULT7 Erzsébetváros Nonprofit Kft. (ERöMŰVHÁZ Nonprofit Kft.) 2024. évi szakmai és pénzügyi beszámolójának elfogadására, valamint új könyvvizsgáló megválasztására |

**Készítette:**

Gyuris Gabriella

irodavezető

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Képviselő-testület!**

**I.**

Erzsébetváros Önkormányzata a közművelődési feladatok ellátására a 100%-os tulajdonában lévő ERöMŰVHÁZ Nonprofit Kft.-vel (a továbbiakban: Társaság) a Képviselő-testület 468/2016. (XII.15.) határozata *(előterjesztés 1. melléklete)* alapján Közszolgáltatási keretszerződést kötött 2017. január 1. – 2025. december 31. közötti időtartamra.

A Társaság működésében a 2025. évtől jelentősebb változások történtek, a Képviselő-testület új ügyvezetőt választott, megváltozott a Társaság elnevezése KULT7 Erzsébetváros Nonprofit Kft.-re, többletfeladatokat kapott, valamint megváltozott a finanszírozás rendszere is. Erre tekintettel új Közfeladat-ellátási és közszolgáltatási keretszerződés (a továbbiakban: Keretszerződés) *(előterjesztés 2. melléklete)* megkötésére került sor a Képviselő-testület 56/2025. (II. 19.) határozata *(előterjesztés 3. melléklete)* alapján. Az új szerződés 2025. március 1-jén lépett hatályba.

Mind a korábbi, mind a jelenlegi Keretszerződésben meghatározásra került, hogy a Társaság a tárgyévet követően köteles az Önkormányzat részére szakmai beszámolót és pénzügyi elszámolásként, mint 100 %-os önkormányzati tulajdonban álló gazdasági társaság, egyszerűsített éves beszámolót és könyvvizsgálói jelentést készíteni.

A *határozati javaslat* *1. mellékletét* képezi a Társaság 2024. évi tevékenységéről szóló szakmai beszámoló, *2. mellékletét* képezi az egyszerűsített éves beszámoló és mellékletei.

A szakmai beszámoló tartalmazza a megvalósult programokat időbeli sorrendben, ezt követően a közművelődési alapszolgáltatások szerinti csoportosításban részletezi az elmúlt évi tevékenységét, a beszámoló utolsó részében pedig bemutatja a gyűjteményekkel kapcsolatos feladatellátást.

A Társaság Felügyelő Bizottsága véleményezte és 2./2025. (04.07.) határozata alapján elfogadásra javasolja az éves beszámolót, valamint a könyvvizsgálói jelentést. A Felügyelő Bizottság határozata az *előterjesztés 4. mellékletét* képezi.

Az egyszerűsített éves beszámoló adatai alapján a Társaság mérlegfőösszege 2024. december 31-ei fordulónapra 73.696.000 Ft. Adózás előtti eredménye - 1.962.000 Ft, az adózott eredménye   
-1.962.000 Ft.

**II.**

A Képviselő-testület 123/2023. (IV.19.) határozata *(előterjesztés 5. melléklete)* alapján a Társaság könyvvizsgálójának megbízása 2025. május 31-éig tart. Annak érdekében, hogy a könyvvizsgálói feladatok ellátása folyamatosan biztosított legyen, a 2025 – 2026-os gazdasági évre vonatkozóan lefolytattuk a beszerzési eljárást az új könyvvizsgáló kiválasztásához *(az ajánlatkérés az előterjesztés 6. melléklete).*

A beérkezett ajánlatok közül a legkedvezőbb ajánlatot a Trezor Audit 3000 Kft. adta *(előterjesztés 7. melléklete)*, amely 150.000 Ft+ÁFA/hó, 1.800.000 Ft+ÁFA/év összegben határozta meg a megbízási díjat, ezért javaslom a Képviselő-testületnek, hogy válassza meg a Trezor Audit 3000 Kft. -t a KULT7 Erzsébetváros Nonprofit Kft. könyvvizsgálójává 2025. június 1. – 2027. május 31. közötti időtartamra.

A Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) önkormányzati rendelet 15. § (2) bekezdés f) pontja alapján a Képviselő-testület dönt a 100%-ban az Önkormányzat közvetlen tulajdonában a gazdasági társaságok számviteli törvény szerinti éves beszámolójának jóváhagyásáról, d) pontja szerint pedig a könyvvizsgálójának kinevezéséről és felmentéséről, valamint díjazása megállapításáról.

Kérem a Tisztelt Képviselő-testületet az előterjesztés megtárgyalására és a határozati javaslatok elfogadására.

**Határozati javaslatok**

**Budapest Főváros VII. kerület Erzsébetváros Önkormányzata Képviselő-testületének …../2025. (V.21.) határozata az ERöMŰVHÁZ Nonprofit Kft. 2024. évi tevékenységéről szóló szakmai beszámolójának és egyszerűsített éves beszámolójának elfogadásáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. az ERöMŰVHÁZ Nonprofit Kft. közszolgáltatási szerződésen alapuló 2024. évi tevékenységéről készült szakmai beszámolót a határozat 1. melléklete szerint elfogadja.
2. az ERöMŰVHÁZ Nonprofit Kft. 2024. évi egyszerűsített éves beszámolójáta határozat 2. melléklete szerint az alábbi adatokkal elfogadja:

Mérlegfőösszeg: 73.696.000,- Ft

Adózás előtti eredmény: -1.962.000,- Ft

Adózott eredmény: -1.962.000,- Ft

1. felkéri az ügyvezetőt, hogy gondoskodjon a társaság 2024. évi beszámolójának közzétételéről és letétbe helyezéséről.

**Felelős:** Gálvölgyi Dóra ügyvezető

**Határidő**: 1-2. pont tekintetében: 2025. május 21.

3. pont tekintetében: 2025. május 31.

**Budapest Főváros VII. kerület Erzsébetváros Önkormányzata Képviselő-testületének …/ 2025. (V.21.) határozata a KULT7 Erzsébetváros Nonprofit Kft. könyvvizsgálójának megválasztásáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. a KULT7 Erzsébetváros Nonprofit Korlátolt Felelősségű Társaság könyvvizsgálójának a Trezor Audit 3000 Könyvvizsgáló Korlátolt Felelősségű Társaságot (székhelye: 1124 Budapest, Vércse köz 3., cégjegyzékszáma: 01-09-720499, könyvvizsgálatért felelős személy: Halmosi Tamásné, MKVKsz: 005517) választja 2025. június 1. – 2027. május 31. közötti időtartamra, 1.800.000 Ft+ÁFA/év megbízási díjért.
2. felkéri az ügyvezetőt, hogy a könyvvizsgálóval kösse meg a megbízási szerződést, valamint gondoskodjon a társaság létesítő okiratának módosításáról, és a Cégbíróság felé történő változás-bejelentési eljárás megindításáról.
3. felhatalmazza a Polgármestert a létesítő okirat aláírására.

**Felelős:** Niedermüller Péter polgármester, Gálvölgyi Dóra ügyvezető

**Határidő**: 1. pont tekintetében: 2025. május 21.

2-3. pont tekintetében: 2025. május 31.

Budapest, 2025. április 28.

Gálvölgyi Dóra

KULT7 Erzsébetváros Nonprofit Kft. ügyvezetője

Mellékletek:

Előterjesztés mellékletei:

1. melléklet: 468/2016. (XII.15.) képviselő-testületi határozat
2. melléklet: Közfeladat-ellátási és közszolgáltatási keretszerződés
3. melléklet: 56/2025. (II. 19.) képviselő- testületi határozat
4. melléklet: 2/2025. (04.07.) Felügyelő Bizottsági határozat
5. melléklet: 123/2023. (IV.19.) képviselő-testületi határozat
6. melléklet: ajánlatkérés
7. melléklet: Trezor Audit 3000 Kft. ajánlata

Határozati javaslat mellékletei:

1. melléklet: 2024. évi szakmai beszámoló
2. melléklet: 2024. évi egyszerűsített éves beszámoló