|  |
| --- |
| **Budapest Főváros VII. kerület Erzsébetváros Önkormányzata**  **Firnigel Lóránd, dr. Molnár Dominik képviselők** |

Iktatószám:

Napirendi pont: ….

**ELŐTERJESZTÉS**

**A Képviselő-testület 2025. május 21 - ei rendes ülésére**

**Tárgy:**  Javaslat a Belső-Erzsébetvárosi Kerekasztal felállítására

**Készítette:**

Firnigel Lóránd

képviselő

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Sajnálatos módon egyre több lakossági panasz érkezik Belső-Erzsébetvárosból, köszönhetően a több ezer turistát elnyelő, majd őket útjukra eresztő vendéglátóhelynek. Ez a tendencia várhatóan tovább fokozódik a főszezon közeledtével, a sétálóutcák bevezetésével.

Örömteli, hogy elkezdődött egy folyamat, Testületünk szabályozta a kulcsszéfek kérdését, remélhetőleg ezzel a rendőrségnek kevesebb besurranó tolvajjal lesz dolga. Szintén szabályozásra került a bérelhető elektromos rollerek kérdése, elősegítve a biztonságosabb közlekedést a kerületben. Tiltólistára került a sztriptízbárok éjfél utáni nyitvatartása is.

Ugyanakkor a legnagyobb problémát a külföldről ideözönlő turistahad, és az őket kiszolgáló, a rendeleteket nem minden esetben betartó vendéglátóhelyek okozzák, rendkívül nagy terhet róva a helyben lakókra, valamint az Erzsébetvárosi Rendészeti Igazgatóság munkatársaira.

A lakossági panaszok nagy részét olyan problémák okozzák, melyek célzott szervezéssel, ellenőrzéssel megoldhatónak tűnnek. Ehhez elkerülhetetlen, hogy az érintett felek folyamatosan kapcsolatban legyenek egymással, és közösen találjanak megoldást az itt lakók érdeksérelmére. Célja, hogy a lakók és az itt befektetők számára is megfelelő életkörülmények megteremtésében hatékonyan közreműködjön.

Ezen folyamatok felállítására már elkezdtük a közös munkát, melyet a jövőben az Önök támogatásával folytatunk. A Kerekasztal tagjai:

* Beregi Balázs képviselő
* dr. Molnár Dominik képviselő
* Firnigel Loránd képviselő
* Tóth János jegyző
* Sedlák Tibor ERI igazgató
* Csüllög Szilvia Hatósági és Ügyfélszolgálati Iroda vezetője
* Szabados Tamás lakó
* BRFK VII. kerületi Rendőrkapitányság vezetője vagy az általa kijelölt személy

A Kerekasztal tagjai folyamatosan figyelemmel kísérik a helyi panaszokat, azokat megtárgyalja, javaslatot tesz az érintett felek hatáskörében megtehető lépésekre.

Szintén javaslatokat tesz a Képviselő-testület elé, amennyiben a területet érintő szabályozásra van szükség.

A Kerekasztal ülésein a tagokon kívül örömmel látjuk Polgármester urat, a képviselő-testület tagjait, illetve szükség esetén egyéb szakemberek bevonására is lehetőséget biztosítunk.

A Kerekasztal a főszezonban havonta ülésezik, melyről tartalom szerinti jegyzőkönyv készül.

Kérem a Tisztelt Képviselő-testületet az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …./2025. (V.21) határozata a Belső-Erzsébetvárosi Kerekasztal felállításáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. létrehozza a Belső-Erzsébetvárosi Kerekasztalt a helyi panaszok figyelemmel kísérésére, megtárgyalására, az érintett felek hatáskörébe tartozó javaslatok megtételére.
2. a Belső-Erzsébetvárosi Kerekasztal tagjának megválasztja:

Beregi Balázs képviselőt

dr. Molnár Dominik képviselőt

Firnigel Lóránd képviselőt

Tóth János jegyzőt

Sedlák Tibort, az Erzsébetvárosi Rendészeti Igazgatóság igazgatóját

Csüllög Szilvia Hatósági és Ügyfélszolgálati Iroda irodavezetőjét

Szabados Tamás lakót

BRFK VII. kerületi Rendőrkapitányság vezetője vagy az általa kijelölt személy

1. a Belső-Erzsébetvárosi Kerekasztal működésének szabályait maga határozza meg.

**Felelős:** Niedermüller Péter polgármester

**Határidő:** 2025. május 21.

Budapest, 2025. május 8.

Firnigel Lóránddr. Molnár Dominik

képviselő képviselő