|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve: Művelődési, Kulturális és Szociális Bizottság

**ELŐTERJESZTÉS**

**A Képviselő-testület 2025. május 21 - ei**

**rendes ülésére**

**Tárgy:**  Javaslat a Belső-Pesti Tankerületi Központtal történő ingatlanhasználati szerződés megkötésére a 2025. évi nyári szünidei napközis tábor biztosításához

**Készítette:**

Gyuris Gabriella

irodavezető

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Önkormányzatunk alternatív napközbeni ellátás keretében nyári szünidei napközis tábort biztosít a kerületi állami fenntartású köznevelési intézménybe járó 1-8. osztályos tanulók, valamint a kerületben bejelentett lakóhellyel vagy tartózkodási hellyel rendelkező, de nem kerületi állami fenntartású köznevelési intézménybe járó 1-8. osztályos tanulók részére.

A nyári napközis tábor megszervezése és lebonyolítása a szociális támogatások és szociális szolgáltatások, valamint a pénzbeli, természetbeni és személyes gondoskodást nyújtó gyermekjóléti ellátások igénybevételének helyi szabályozásáról szóló 6/2016. (II.18.) önkormányzati rendelet (szociális rendelet) 37. § (3) bekezdése alapján a Bischitz Johanna Integrált Humán Szolgáltató Központ (a továbbiakban: Humán Szolgálató) feladata.

A 2025. évi nyári napközis táborok időpontjáról és helyszínéről a Képviselő-testület az 122/2025. (IV.16.) határozatával döntött (előterjesztés 1. sz. mellékete).

A táborok helyszíne az Önkormányzat tulajdonában lévő, a kerületi állami fenntartású általános iskoláknak helyszínt biztosító ingatlanok, amelyek a Belső-Pesti Tankerületi Központ (a továbbiakban: Tankerületi Központ) vagyonkezelésében állnak.

A Tankerületi Központ és az Önkormányzat között 2016. december 15. napján létrejött Vagyonkezelési szerződés III.2. pontja értelmében az Önkormányzat, mint tulajdonos ingyenesen jogosult közfeladatai ellátása céljából nevelési időn kívül a tulajdonában lévő, és a Tankerületi Központ vagyonkezelésében lévő ingatlanokat használni, különösen a gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 44/D. §-ában előírt alternatív napközbeni ellátás keretében megszervezett nyári nappali felügyelet kötelező feladat ellátása tekintetében.

Az ingatlanok használata érdekében külön megállapodást szükséges kötnie a feleknek, melyre az előző években is sor került. A nyári napközis táborok lebonyolítása az elmúlt években zökkenőmentesen zajlott le a Humán Szolgálató és az iskolák együttműködésében.

A szerződés megkötése a felek között fennálló Vagyonkezelési szerződésből fakadóan indokolt.

A szerződés tervezete a határozati javaslat 1. számú mellékletét képezi, amelyet a Tankerületi Központ véleményezett. A szerződés rögzíti az ingatlanok használatának időtartamát, a felek jogait és kötelezettségeit, az abban foglaltak sem az Önkormányzatot, sem a Humán Szolgálatót többletkötelezettséggel nem terhelik.

A Képviselő-testület hatáskörét a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) önkormányzati rendeletének 18. § (3) bekezdése alapozza meg.

Kérem a Tisztelt Képviselő-testületet az előterjesztés megtárgyalására és a határozati javaslat elfogadására.

**HATÁROZATI JAVASLAT**

**Budapest Főváros VII. kerület Erzsébetváros Önkormányzata Képviselő-testületének …./2025. (V.21.) határozata a Belső-Pesti Tankerületi Központtal kötendő ingatlanhasználati szerződés megkötésére a 2025. évi nyári szünidei napközis tábor biztosításához**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. a 2025. évi nyári szünidei napközis táborok lebonyolítása érdekében ingatlanhasználati szerződést köt a Belső-Pesti Tankerületi Központtal a határozat 1. számú melléklete szerint.
2. felkéri a Polgármestert és a Bischitz Johanna Integrált Humán Szolgáltató Központ intézményvezetőjét az ingatlanhasználati szerződés aláírására.

**Felelős:** Niedermüller Péter polgármester, Farkas Tünde intézményvezető

**Határidő:** 1. pont tekintetében 2025. május 21.

2.pont tekintetében 2025. június 30.

Budapest, 2025. április 28.

Niedermüller Péter

polgármester

Előterjesztés melléklete:

1. melléklet: Képviselő-testület 122/2025. (IV.16.) határozata

Határozati javaslat melléklete:

1. melléklet: Ingatlanhasználati szerződés tervezete