|  |
| --- |
| **Budapest Főváros VII. kerület Erzsébetváros Önkormányzata**  **Tóth János jegyző** |

Iktatószám:

Napirendi pont: ….

Előterjesztve: Pénzügyi és Kerületfejlesztési Bizottság

Városüzemeltetési Bizottság

Művelődési, Kulturális és Szociális Bizottság

**ELŐTERJESZTÉS**

**A Képviselő-testület 2025. május 21 - ei**

**rendes ülésére**

**Tárgy:**  Éves összefoglaló belső ellenőrzési jelentés a Budapest Főváros VII. kerület Erzsébetváros Önkormányzata és Intézményeit érintő 2024. évi belső ellenőrzési tevékenységről

**Készítette:**

Szabó Sándor Roland

belső ellenőr

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

A költségvetési szervek belső kontrollrendszeréről és belső ellenőrzéséről szóló 370/2011. (XII.31.) Korm. rendelet (a továbbiakban: Bkr.) alapján a belső ellenőrzési vezető elkészítette a 2024. évben lefolytatott belső ellenőrzésekről szóló éves összefoglaló jelentését.

A Polgármesteri Hivatal Szervezeti Működési Szabályzatának III. 2.16.1.1. pontja rögzíti, hogy a belső ellenőr közvetlenül a jegyzőnek alárendelten végzi feladatát.

A Bkr. 48. §-a, valamint a Budapest Főváros VII. kerület Erzsébetvárosi Polgármesteri Hivatal II/1/2023. (III.21.) szabályzata (a továbbiakban: Belső Ellenőrzési Kézikönyv) fogalmazza meg az éves ellenőrzési jelentés, illetve az éves összefoglaló ellenőrzési jelentés tartalmi követelményeit.

*„22. § (1) A belső ellenőrzési vezető feladata:*

*g) az éves ellenőrzési jelentés, illetve az összefoglaló éves ellenőrzési jelentés 48. §-ban foglaltak szerinti összeállítása.”*

*„48. § Az államháztartásért felelős miniszter által közzétett módszertani útmutató figyelembevételével elkészített éves ellenőrzési jelentés, illetve összefoglaló éves ellenőrzési jelentés az alábbiakat tartalmazza:*

*a) a belső ellenőrzés által végzett tevékenység bemutatása önértékelés alapján az alábbiak szerint:*

*aa) az éves ellenőrzési tervben foglalt feladatok teljesítésének értékelése;*

*ab) a bizonyosságot adó tevékenységet elősegítő és akadályozó tényezők bemutatása;*

*ac) a tanácsadó tevékenység bemutatása;*

*b) a belső kontrollrendszer működésének értékelése ellenőrzési tapasztalatok alapján az alábbiak szerint:*

*ba) a belső kontrollrendszer szabályszerűségének, gazdaságosságának, hatékonyságának és eredményességének növelése, javítása érdekében tett fontosabb javaslatok;*

*bb) a belső kontrollrendszer öt elemének értékelése;*

*c) az intézkedési tervek megvalósítását*

*ca) a 14. § (1) és (2) bekezdése alapján és*

*cb) a 47. § (1) és (2) bekezdésében meghatározott nyilvántartás szerint.”*

*„49.§ (3a) A jegyző a tárgyévre vonatkozó éves ellenőrzési jelentést, valamint a helyi önkormányzat által alapított költségvetési szervek éves ellenőrzési jelentései alapján készített összefoglaló éves ellenőrzési jelentést – a tárgyévet követően, legkésőbb a zárszámadási rendelet elfogadásáig – a képviselő-testület elé terjeszti jóváhagyásra.”*

A 2024. évben lefolytatott belső ellenőrzések összefoglaló jelentése a Bkr. 48. §-ában megadott szempontok, illetve a Pénzügyminisztérium által közzétett módszertani útmutató, valamint a Belső Ellenőrzési Kézikönyvben foglaltak figyelembevételével készült.

Kérem a Tisztelt Képviselő-testületet a Bkr. 49. § (3a) pontja alapján a 2024. évi belső ellenőrzési tevékenységről szóló összefoglaló éves belső ellenőrzési jelentés elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …./2025. (V. 21.) határozata a Budapest Főváros VII. kerület Erzsébetváros Önkormányzata és Intézményeit érintő 2024. évi belső ellenőrzési tevékenységről szóló éves összefoglaló ellenőrzési jelentés tárgyában**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy a határozat melléklete szerinti 2024. évre vonatkozó éves összefoglaló belső ellenőrzési jelentést elfogadja.

**Felelős:** Tóth János jegyző

**Határidő:** 2025. május 21.

Budapest, 2025. május 6.

Tóth János

jegyző

Határozati javaslat melléklete:

2024. évi összefoglaló belső ellenőrzési jelentés és mellékletei