|  |
| --- |
| **Budapest Főváros VII. kerület Erzsébetváros Önkormányzata**  **Merényi Miklós AKÁCFA UDVAR Építőipari és Ingatlanforgalmazó Nonprofit Korlátolt Felelősségű Társaság ügyvezetője** |

Iktatószám:

Napirendi pont: ….

Előterjesztve: Pénzügyi és Kerületfejlesztési Bizottság

**ELŐTERJESZTÉS**

**A Képviselő-testület 2025. május 21 - ei**

**rendes ülésére**

|  |  |
| --- | --- |
| **Tárgy:** | Javaslat az Önkormányzat tulajdonában álló Akácfa UdvarÉpítőipari és Ingatlanforgalmazó Nonprofit Kft. könyvvizsgálójának megválasztására |

**Készítette:**

Merényi Miklós

AKÁCFA UDVAR Építőipari és Ingatlanforgalmazó Nonprofit Korlátolt Felelősségű Társaság ügyvezetője

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

A számvitelről szóló 2000. évi C. törvény (a továbbiakban: Sztv.) 155. § (1) bekezdése szerint: „*A könyvvizsgálat célja annak megállapítása, hogy a vállalkozó által az üzleti évről készített éves beszámoló, egyszerűsített éves beszámoló, továbbá az összevont (konszolidált) éves beszámoló e törvény előírásai szerint készült, és ennek megfelelően megbízható és valós képet ad a vállalkozó (a konszolidálásba bevont vállalkozások együttes) vagyoni és pénzügyi helyzetéről, a működés eredményéről. A könyvvizsgálat során ellenőrizni kell az éves beszámoló, az összevont (konszolidált) éves beszámoló és a kapcsolódó üzleti jelentés adatainak összhangját, kapcsolatát is.”*

Az Sztv. 155. § (6) bekezdése szerint: „*Ha kötelező a könyvvizsgálat, akkor a vállalkozó legfőbb szerve az üzleti évről készített éves beszámoló, egyszerűsített éves beszámoló felülvizsgálatára, az abban foglaltak valódiságának és jogszabályszerűségének ellenőrzésére köteles a (7) bekezdésnek megfelelően bejegyzett könyvvizsgálót, könyvvizsgáló céget - az előző üzleti év éves beszámolójának, egyszerűsített éves beszámolójának elfogadásakor, jogelőd nélkül alapított vállalkozónál az üzleti év mérlegfordulónapja előtt - választani.”*

Az Sztv. 155. § (5) bekezdés f) pontja alapján a közérdeklődésre számot tartó gazdálkodó nem mentesül a könyvvizsgáló igénybevételének kötelezettsége alól.

Az előző gazdasági évben az DIAG-MA Szolgáltató Kft. végezte a gazdasági társaság könyvvizsgálatát a tulajdonos megelégedésére. A könyvvizsgáló megbízása azonban csupán egy évre szólt, ezért ismételten szükséges könyvvizsgáló választása.

A fentiek alapján az Akácfa Udvar Építőipari és Ingatlanforgalmazó Nonprofit Kft. a DIAG-MA Szolgáltató Kft.-t (székhely: 2071 Páty, Május 1. utca 7.; Szőllősi György könyvvizsgáló, könyvvizsgálói kamarai nyilvántartási száma: 004315,) javasolja a 2025-ös üzleti évre vonatkozó könyvizsgálói feladatok ellátására, összesen 670 000.- Ft+áfa díjazás mellett.

Budapest Főváros VII. kerület Erzsébetváros Önkormányzata Képviselő-testületének a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) önkormányzati rendelete 15. § (2) bekezdés d) pontja alapján: *„A Képviselő-testület dönt a 100%-ban az Önkormányzat közvetlen tulajdonában lévő gazdasági társaság, könyvvizsgálójának kinevezéséről és felmentéséről, valamint díjazása megállapításáról.”*

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …/2025. (V.21.) határozata az önkormányzati tulajdonban álló Akácfa Udvar Építőipari és Ingatlanforgalmazó Nonprofit Kft. könyvvizsgálójának megválasztása tárgyában**

Budapest Főváros VII. kerület Erzsébetváros Önkormányzata Képviselő-testülete úgy dönt, hogy

1. az Akácfa Udvar Építőipari és Ingatlanforgalmazó Nonprofit Korlátolt Felelősségű Társaságnál (1073 Budapest, Akácfa utca 61.; Cg.01-09-893870) könyvvizsgálati feladatokkal az alábbi gazadsági társaságot bízza meg:

Név.: DIAG-MA Szolgáltató Kft., Szőllősi György könyvvizsgáló

Könyvvizsgálói kamarai nyilvántartási száma: 004315

Székhely: 2071 Páty, Május 1. utca 7.

Időtartam: egy év, a 2025. üzleti évre

Megbízási díj: nettó 670.000,- Ft + áfa

1. felkéri az Akácfa Udvar Építőipari és Ingatlanforgalmazó Nonprofit Korlátolt Felelősségű Társaság ügyvezetőjét a cégbírósági bejegyzés érdekében szükséges intézkedések megtételére és a megbízási szerződés megkötésére.

**Felelős**: Niedermüller Péter polgármester, Merényi Miklós ügyvezető igazgató

**Határidő**: 1. pont tekintetében 2025.05.21.

2. pont tekintetében a döntést követő 30 napon belül.

Budapest, 2025. április 28.

Merényi Miklós

AKÁCFA UDVAR Építőipari és Ingatlanforgalmazó Nonprofit Korlátolt Felelősségű Társaság ügyvezetője

Előterjesztés mellékletei:

1. melléklet: AKÁCFA UDVAR Nonprofit Kft. cégkivonat
2. melléklet: FEB jegyzőkönyv
3. melléklet: DIAG-MA Szolgáltató Kft. ajánlata
4. melléklet: Könyvvizsgálati szerződés-tervezet