**Budapest Főváros VII. Kerület Erzsébetváros Önkormányzata Képviselő-testületének**

**.../2025. (...) önkormányzati rendelete**

**a vezetői pótlék megállapításáról, valamint egyes vezetői munkakörök elnevezéséről**

[1] Budapest Főváros VII. kerület Erzsébetváros Önkormányzatának Képviselő-testülete a Budapest Főváros VII. Kerület Erzsébetvárosi Polgármesteri Hivatalon belüli szervezeti struktúra átalakítása okán a vezetői pótlék megállapításáról, valamint egyes vezetői munkakörök elnevezéséről új rendeletet kíván alkotni a korábbi rendelet hatályon kívül helyezésével egyidejűleg.

[2] Budapest Főváros VII. kerület Erzsébetváros Önkormányzata az Alaptörvény 32. cikk (1) bekezdés a) pontjában meghatározott feladatkörében eljárva, a közszolgálati tisztviselőkről szóló 2011. évi CXCIX. törvény 236. §. (4) bekezdés b), valamint a 236. §. (5) bekezdés c) pontjában kapott felhatalmazás alapján a következőket rendeli el:

**1. §**

E rendelet hatálya a Budapest Főváros VII. Kerület Erzsébetvárosi Polgármesteri Hivatalban (a továbbiakban: Polgármesteri Hivatal) és az Erzsébetvárosi Rendészeti Igazgatóságnál foglalkoztatott vezetői kinevezéssel rendelkező köztisztviselőkre terjed ki (továbbiakban köztisztviselő).

**2. §**

(1) A Polgármesteri Hivatalban főosztályok, valamint a főosztályokon belül osztályok vezetésére főosztályvezetői és osztályvezetői kinevezés, az Erzsébetvárosi Rendészeti Igazgatóságnál az intézmény vezetésére igazgatói, az igazgató helyettesítésére igazgató-helyettesi kinevezés adható.

(2) A főosztályvezetői kinevezés, valamint az Erzsébetvárosi Rendészeti Igazgatóságnál az igazgatói kinevezés a közszolgálati tisztviselőkről szóló 2011. évi CXCIX. törvény (a továbbiakban: Kttv.) 129.§ (1) bekezdése, a 139.§ a) pontja, valamint a 236.§ (5) bekezdés c) pontja szerinti főosztályvezetői kinevezésnek felel meg.

(3) Az osztályvezetői, valamint az Erzsébetvárosi Rendészeti Igazgatóságnál az igazgató-helyettesi kinevezés a Kttv. 129.§ (1) bekezdése, a 139.§ c) pontja, és a 236.§ (5) bekezdés c) pontja szerinti osztályvezetői kinevezésnek felel meg.

**3. §**

(1) A köztisztviselő a Kttv. 236.§ (4) bekezdés b) pontja alapján

*a)* főosztályvezetői kinevezése esetén alapilletménye 15%-ának

*b)* osztályvezetői kinevezése esetén alapilletménye 10%-ának

megfelelő illetménypótlékra jogosult.

(2) Az e Rendelet szerint megállapított vezetői illetménypótlék nem csökkenthető.

**4. §**

Hatályát veszti a vezetői pótlék megállapításáról, valamint a vezetői munkakört betöltők közszolgálati jogviszonyával összefüggő egyes kérdésekről szóló 34/2015. (X.30.) önkormányzati rendelet.

**5. §**

Ez a rendelet 2025. július 1-jén lép hatályba.

**Tóth János Niedermüller Péter**

**jegyző polgármester**

**Záradék**

A rendelet kihirdetése 2025. ……….. napján a Szervezeti és Működési szabályzat szerint a Polgármesteri Hivatal hirdetőtábláján megtörtént.

A rendelet közzététel céljából megküldésre került a [www.erzsebetvaros.hu](http://www.erzsebetvaros.hu) honlap szerkesztője részére.

**Tóth János**

**jegyző**

**Indokolás**

A Budapest Főváros VII. kerület Erzsébetvárosi Polgármesteri Hivatalban a Képviselő-testület korábbi döntésének megfelelően belső átszervezés valósul meg, melynek eredményeként a szervezeti egységek elnevezései és a vezetői szintek is változnak. A szervezeti struktúra átalakítása okán a vezetői pótlék megállapításáról, valamint egyes vezetői munkakörök elnevezéséről a Képviselő-testület új rendeletet kíván alkotni a korábbi rendelet hatályon kívül helyezésével egyidejűleg.

**Részletes indokolás**

**1.§**

A rendelet hatályát tartalmazza.

**2.§**

Meghatározza a vezetői szinteket a Polgármesteri Hivatalban és a Rendészeti Igazgatóságnál.

**3.§**

Meghatározza a vezetői illetménypótlékok mértékét.

**4-5.§**

Rendelkezik a rendelet hatályba lépésének időpontjáról és a vezetői pótlék megállapításáról, valamint a vezetői munkakört betöltők közszolgálati jogviszonyával összefüggő egyes kérdésekről szóló 34/2015. (X.30.) önkormányzati rendelet hatályon kívül helyezéséről.