|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve: Pénzügyi és Kerületfejlesztési Bizottság

Városüzemeltetési Bizottság

**ELŐTERJESZTÉS**

**A Képviselő-testület 2025. május 21 - ei**

**rendes ülésére**

|  |  |
| --- | --- |
| **Tárgy:** | Javaslat támogatás nyújtására az Erzsébetváros Nonprofit Kft. részére gépjárművek és takarítógép beszerzéséhez |

**Készítette:**

dr. Jávori Péter

Városüzemeltetési Iroda vezetője

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Az Erzsébetváros Fejlesztési és Beruházási Nonprofit Korlátolt Felelősségű Társaság (továbbiakban: Erzsébetváros Nonprofit Kft., székhely:1076 Budapest Garay u. 5. I./119., adószám: 10740398-2-42 képviseli: Nagy Zoltán ügyvezető) a mellékelt támogatási kérelemmel fordult Budapest Főváros VII. kerület Erzsébetváros Önkormányzatához járművek és takarítógép beszerzés támogatása tárgyában az alábbiak szerint:

1. **Ford Tourneo Connect, vagy azzal egy gépjármű kategóriába eső 1 darab karbantartói autó beszerzése**

A gépjármű beszerzése a jelenleg e célra használt gépjármű nagyon rossz állapota miatt szükséges.

1. **Goupil G4 típusú, vagy azzal egy gépjármű kategóriába eső 1 darab kisteherautó beszerzése**

A gépjármű beszerzése a megnövekedett planténerállomány, valamint a tavalyi évben helyreállított és bővített oszlopos virágtartó állományon elhelyezett növények öntözése miatt szükséges.

1. **Logistar Centro, vagy azzal egy gépjármű kategóriába eső 1 darab elektromos mosó teherautó beszerzése**

A gépjármű beszerzése a hatékonyabb, zökkenőmentes feladatellátáshoz szükséges.

1. **Szívó seprő takarítógép beszerzése**

A takarítógép beszerzése a hatékonyabb feladatellátáshoz szükséges.

A fentiekben részletezett járművek és takarítógép beszerzésének támogatási igénye: **90.742.000,- Ft**.

A mindösszesen 90.742.000,- Ft összegű támogatásból megvásárlásra kerülő 3 darab gépjármű és 1 darab takarítógép beszerzésének teljeskörű lebonyolítását az Erzsébetváros Nonprofit Kft. végzi, a beszerzésre kerülő járművek és takarítógép az Erzsébetváros Nonprofit Kft. tulajdonába kerülnek.

A kérelmezett támogatási időszak: **A támogatási szerződés aláírásának napja - 2026. június 30**. közötti időszak.

A kérelmezett elszámolási határidő: **2026. július 31.** napja.

A támogatási szerződés fedezete Budapest Főváros VII. Kerület Erzsébetváros Önkormányzata 2025. évi költségvetéséről szóló 5/2025. (II. 19.) önkormányzati rendeletében 6110 „Egyéb felhalmozási célú támogatások államháztartáson kívülre” címsoron rendelkezésre áll.

Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló, Budapest Főváros VII. Kerület Erzsébetváros Önkormányzat Képviselő- testületének 11/2012. (III.26.) önkormányzati rendelete 5. § (2) bekezdés a) pontja alapján a döntés meghozatalára a Képviselő-testület jogosult:

„*5.§ (2)A Képviselő-testület gyakorolja a tulajdonosi jogokat*

*a) a nettó ötvenmillió forint forgalmi értéket meghaladó vagyonelemről, vagy vagyonösszességről – a továbbiakban együtt: vagyonról – rendelkező döntések (tulajdonjog átruházás, bármilyen jogcímen történő hasznosítás,vagyonkezelésbe adás, haszonélvezeti jog alapítása, valamint minden más, nem nevesített jogcímen történő tulajdonosi joggyakorlás, ide nem értve a 24. § (2) bekezdése szerinti ún. nem nevesített tulajdonosi nyilatkozatokmegtételét) esetében;”*

Kérem a Tisztelt Képviselő-testületet az előterjesztés megtárgyalására és a határozati javaslat elfogadására.

**HATÁROZATI JAVASLAT**

**Budapest Főváros VII. kerület Erzsébetváros Önkormányzata Képviselő-testületének …../2025. (V.21.) határozata támogatás nyújtására az Erzsébetváros Nonprofit Kft. részére gépjárművek és takarítógép beszerzése tárgyában**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. **90.742.000**,- Ft összegű támogatást nyújt az Erzsébetváros Fejlesztési és Beruházási Nonprofit Korlátolt Felelősségű Társaság (székhely: 1076 Budapest, Garay u. 5. I. em. 119., adószám: 10740398-2-42, képviseli: Nagy Zoltán ügyvezető) részére 3 darab gépjármű és 1 darab takarítógép beszerzésére a takarítási, a zöldfelület fenntartáis és a karbantartási feladatok ellátása érdekében.
2. az 1. pontban meghatározott támogatott tevékenység támogatási időszaka a támogatási szerződés aláírásának napjától 2026. június 30. napjáig tart, a támogatás elszámolási határideje 2026. július 31. napja.
3. felkéri a Polgármestert a támogatási szerződés aláírására.

**Felelős**: Niedermüller Péter polgármester

**Határidő:** 1. és 2. pont tekintetében 2025. május 21.

3. pont tekintetében 2025. június 21.

Budapest, 2025. április 28.

Niedermüller Péter

polgármester

Előterjesztés melléklete: Támogatási kérelem Erzsébetváros Nonprofit Kft. gépjárművek és takarítógép beszerzésére