# EGYÜTTMŰKÖDÉSI MEGÁLLAPODÁS

Mely létrejött egyrészről:

**Budapest Főváros VII. kerület Erzsébetváros Önkormányzata**

(székhely: 1073 Budapest, Erzsébet körút 6.

törzskönyvi azonosító szám: 735704,

KSH statisztikai számjel: 15735708-8411-321-01

adóazonosító szám: 15735708-2-42

fizetési számlaszáma: 10403239-00033032-00000009

képviseli: Niedermüller Péter polgármester) mint megbízó

– a továbbiakban **Önkormányzat** –

másrészről:

az **Utcáról Lakásba! Egyesület**

(székhelye: 1076 Budapest, Thököly út 21.

adószám: 18625880-1-42

bankszámlaszám: 16200151-18523939

képviseli: Kovács Veraelnök), mint megbízott

– a továbbiakban **Szolgáltató-** (a továbbiakban együttesen: **Szerződő Felek**)

között az alábbi feltételek szerint:

**Preambulum**

Az Utcáról Lakásba! Egyesület (a továbbiakban: Egyesület) 2014-ben kezdte meg működését.

Az Egyesület célja, hogy minél több közterületen élő hajléktalan ember költözhessen szociális bérlakásba. Modellprogramokat dolgoznak ki és működtetnek, amelyekben önálló lakhatást nyújtanak hajléktalan és lakhatási szegénységben élő embereknek.

A Szolgáltató segítő tevékenysége során szoros együttműködésben dolgozik különböző önkormányzatokkal annak érdekében, hogy a rászorultak adekvát és célravezető módon kapjanak segítséget.

Az Önkormányzat tulajdonában álló lakások bérbeadásáról szóló 6/2025. (II.19.) önkormányzati rendelet (a továbbiakban: Rendelet) 5. § (3) bekezdés g) pontja *szociális lakhatást biztosító szervezetek részére történő bérbeadás* jogcímen bérbeadásra ad lehetőséget. Budapest Főváros VII. kerület Erzsébetváros Önkormányzatának Képviselő-testületea …./2025. (V.21.) határozatával döntött a jelen együttműködési megállapodásban meghatározott önkormányzati ingatlanok a Szolgáltató részére e jogcímen történő bérbeadásáról. Jelen együttműködési megállapodás a Rendelet 27. §-ban foglaltak alapján kerül megkötésre.

1. **A megállapodás tárgya**
   1. A Szolgáltató az együttműködés keretében vállalja, hogy gyermekvédelmi szakellátásból kikerült 18 és 35 év közötti fiatal személyek számára mentorálást, valamint lakhatást biztosít az alábbi, önkormányzati tulajdonú ingatlanok használatba adása útján:

* 1074 Budapest VII. kerület, Barát utca 9. IV. emelet 11. szám alatt nyilvántartott lakás (hrsz.: 33627/8/A/12, alapterület: 25 m2)
* 1077 Budapest VII. kerület, Kis Diófa utca 12. fszt. 2. szám alatt nyilvántartott lakás (hrsz.: 34132, alapterület: 25 m2)
  1. Az 1.1. pontban megnevezett személyek közül elsősorban azoknak biztosít a Szolgáltató elhelyezést, akik a Belügyminisztérium Nyilvántartások Vezetéséért Felelős Helyettes Államtitkárság nyilvántartása szerint Budapest VII. kerületében lakcímmel rendelkeztek a gyermekvédelmi szakellátásba kerülésük előtt, illetve a gyermekvédelmi szakellátás ideje alatt Budapest VII. kerületében voltak nevelőszülőnél elhelyezve, valamint akiknek családja jelenleg is a VII. kerületben lakik.
  2. Az 1.1. pontban felsorolt ingatlanok tekintetében az Önkormányzat és a Szolgáltató közötti bérleti jogviszonyra vonatkozó feltételek az erre irányuló külön bérleti szerződések keretében kerülnek rögzítésre, melyek tartalmazzák a megállapított szociális lakbér összegét, a lakások rendeltetésszerű használatra alkalmas állapotban tartásának feltételeit és ellenőrzésének módját.
  3. A Szolgáltató kötelezettséget vállal arra, hogy az ingatlanok használatát, rendeltetését nem változtatja meg, azokat továbbra is lakásként használja, hasznosítja.

1. **A megállapodás tartalma**
   1. A Szolgáltató azon személyek használatába adja az általa bérelt lakásokat, akik támogatással önálló lakhatásra képesek és megfelelnek a megállapodás 1.1. pontjában meghatározott feltételnek. A lakáshasználók kiválasztására a Szolgáltató jogosult.
   2. A Szolgáltató a lakáshasználókkal kétoldalú, a körülményeikhez igazodó, határozott időtartamú lakáshasználati szerződést köt, melyben meghatározza a használat időtartamát, a lakáshasználat díját és annak minden egyéb feltételét.
   3. A Szolgáltató vállalja, hogy a lakáshasználó kiválasztása során körültekintően jár el, melynek keretében megvizsgálja, hogy a lakáshasználó
      1. képes-e megfizetni a lakás használati díját, a lakás használatából eredő közüzemi díjakat, jövedelme alkalmas-e az előtakarékosság megvalósítására;
      2. rendelkezik-e állandó jövedelemmel;
      3. alkalmas-e önálló háztartás vezetésére, a lakás rendben tartására, az együttélés szabályainak megtartására, a Társasház házirendjének betartására.
   4. A Szolgáltató a lakáshasználatra irányuló szerződés megkötését követően annak időtartamára aktív kapcsolatban marad a lakáshasználóval, számára a teljes lakáshasználat ideje alatt mentorálást biztosít, amelynek keretében életvezetési tanácsokat ad, valamint segítséget nyújt az ügyei intézésében, az álláskeresésben, az egyéni problémái kezelésében. E kötelezettsége körében szükség szerint:
2. segítséget nyújt a szociális vagy mentálhigiénés problémák megoldásához, megelőzéshez,
3. szociális, életvezetési és mentálhigiénés tanácsadást nyújt,
4. segítséget nyújt az anyagi nehézségek leküzdéséhez, a pénzbeli, természetbeni ellátások, továbbá a szociális, foglalkoztatási szolgáltatások eléréséhez,
5. tanácsot ad munkanélküliség megszüntetésével kapcsolatban,
6. segíti a konfliktuskezelési technikák elsajátítását és alkalmazását,
7. a megfelelő információk megismerésében, összegyűjtésében, a különféle hivatali ügyek intézésben, ha szükséges jogi segítséget nyújt,
8. közreműködik családtervezési, pszichológiai, nevelési, egészségügyi, mentálhigiénés, káros szenvedélyek megelőzésében, ezen programokhoz való hozzájutás megszervezésében,
   1. A Felek rögzítik, hogy a Szolgáltató a lakáshasználók vonatkozásában teljes felelősséggel tartozik. A Szolgáltató kötelezettséget vállal arra, hogy a lakáshasználó a lakást rendeltetésszerű módon használja, és a társasház házirendjét betartja.

* 1. Az Önkormányzat vállalja, hogy a Szolgáltatóval együttműködve az 1.1. pontban meghatározott bérlakások átadásáról átadás-átvételi jegyzőkönyvet készít, melyben rögzíteni kell a lakások műszaki állapotát is. A lakások rendeltetésszerű használatra alkalmas állapotának fenntartása a Szolgáltató kötelezettségét képezi.
  2. A Szolgáltató jelen megállapodás aláírásával egyben nyilatkozik arról, hogy a szociális szolgáltatásokra vonatkozó jogszabályokban foglalt előírásokat, a szakmai követelményeket és a nyilvántartási kötelezettségeket, továbbá az adatkezelés és adatvédelem szabályait maradéktalanul ismeri, azokat betartja.

1. **Az Önkormányzat által nyújtott támogatás összege és felhasználásának módja, beszámolási kötelezettség**
   1. Az Önkormányzat kötelezettséget vállal arra, hogy a 2.4. pontban meghatározott feladatok ellátására évi 1.000.000,- Ft, azaz egymillió forint támogatást nyújt a Szolgáltató részére, azzal, hogy a 2025. évre, valamint a 2030. évre a támogatás időarányos része illeti meg a Szolgáltatót.
   2. A Szolgáltató vállalja, hogy a 3.1 pont alapján részére biztosított támogatást kizárólag az 1.1 pontban meghatározott személyek vonatkozásában a 2.4. pontban foglalt feladatokra használja fel.
   3. Az Önkormányzat a 2025. évi támogatási összeg időarányos részét a Szolgáltató Magnet Banknál vezetett 16200151-18523939 számú bankszámlájára jelen megállapodás mindkét fél által történő aláírásától számított 30 napon belül utalja át a Szolgáltató részére. A 2026. évtől az évente esedékes támogatást a 3.7. pont szerinti éves pénzügyi elszámolás elfogadását követő 30 napon belül utalja át a Szolgáltató Magnet Banknál vezetett 16200151-18523939 számú bankszámlájára.
   4. Szolgáltató köteles a támogatás összegét elkülönítetten kezelni és a felhasználást dokumentáló számlákat, bizonylatokat, egyéb okiratokat az Önkormányzat vagy egyéb ellenőrzésre jogosult szervek által ellenőrizhető módon kezelni és nyilvántartani.
   5. Szolgáltató köteles a 2.4. pontban foglalt feladatok megvalósulásáról és a 3.1. pontban meghatározott támogatás felhasználásáról a tárgyévet követő év január 31. napjáig, valamint a megállapodás lejártát követő 30 napon belül szakmai beszámolót és pénzügyi elszámolást készíteni (a továbbiakban: **beszámoló**). A beszámolót Budapest Főváros VII. Kerület Erzsébetvárosi Polgármesteri Hivatal Humánszolgáltató Irodájára írásban (papír alapon és elektronikus formában) köteles megküldeni.
   6. A szakmai beszámolót Budapest Főváros VII. Kerület Erzsébetváros Önkormányzata Képviselő-testülete hagyja jóvá. A pénzügyi elszámolást a Polgármesteri Hivatal Humánszolgáltató Irodája ellenőrzi és hagyja jóvá.
   7. A beszámolóval kapcsolatban egy alkalommal van helye hiánypótlásnak. A hiánypótlásra előírt határidő 15 naptári nap. Amennyiben a pénzügyi elszámolás részben vagy egészben nem fogadható el, az Önkormányzat Képviselő-testülete dönt az elszámolásról és az esetleges visszafizetési kötelezettség megállapításáról.
   8. A pénzügyi elszámolás rendje:
2. A támogatott tevékenység megvalósításához kapcsolódó költségeket igazoló számviteli bizonylatokról az államháztartásról szóló törvény végrehajtásáról szóló 368/2011. (XII. 31.) Korm. rendelet 93. § (3) bekezdés szerinti tartalommal összesítőt kell csatolni.
3. Kizárólag az éves támogatási időszakban felmerült, és az elszámolási határidőig pénzügyileg kiegyenlített költségek szerepeltethetők a beszámolóban.
4. A Szolgáltató köteles a pénzügyi elszámolás részeként, az összesítőben feltüntetett minden bizonylatról számszaki és formai szempontból kifogástalan, a Szolgáltató képviseletére jogosult által hitelesített másolatokat benyújtani. Az elszámolásban szereplő eredeti bizonylatokat a megfelelő záradékkal kell ellátni: „E bizonylat felhasználva …….. Ft összegben a VII. kerületi Önkormányzattal kötött együttműködési megállapodásban biztosított éves támogatási összeg elszámolásához.”
5. Az elszámolás részeként külön nyilatkozatot kell csatolni az általános forgalmi adó alanyiságáról, illetve a támogatáshoz kapcsolódó általános forgalmi adó levonási jogosultságáról; valamint arról, hogy a feltüntetett költségek kifizetése előtt azok jogosságáról és összegszerűségéről – ellenszolgáltatás teljesítését követően esedékes kifizetés előtt ezen felül az ellenszolgáltatás teljesítéséről is – előzetesen meggyőződött.
6. A személyi jellegű kifizetésre, valamint a kétszázezer forint értékhatárt meghaladó értékű beszerzésre vagy szolgáltatás megrendelésre irányuló szerződés kizárólag írásban köthető, amelynek hitelesített másolatát csatolni kell az elszámoláshoz. Beszerzés és szolgáltatás igénybevétele esetén szerződés helyett elfogadható az írásban elküldött és visszaigazolt megrendelés is.
7. Csatolni kell a Szolgáltató képviselője cégszerű aláírásával ellátott teljességi nyilatkozatot, amelyben a Szolgáltató büntetőjogi felelőssége tudatában kijelenti, hogy minden adatot az Önkormányzat rendelkezésére bocsátott, az alapbizonylatok a Szolgáltató elszámolási nyilvántartásában megtalálhatóak, és azok a hatályos jogszabályoknak megfelelően kerültek kiállításra, elfogadásra és ellenőrzésre.
8. Hiányos elszámolás, beszámoló nem fogadható el. A beszámoló határidejének elmulasztása vagy nem megfelelő teljesítése esetén az Önkormányzat írásban, 15 napos határidő tűzésével felszólítja a Szolgáltatót a kötelezettsége teljesítésére vagy a hiányok pótlására. A határidő eredménytelen eltelte esetén a 3.7. pontban foglaltak az irányadók.
9. A fel nem használt összeget a Szolgáltató a beszámoló benyújtásával egyidejűleg visszautalja az Önkormányzat számára.
   1. A beszámoló elfogadásáról az Önkormányzat írásban értesíti a Szolgáltatót.
   2. Az Önkormányzat jogosult a Szolgáltató tevékenységét ellenőrizni. Amennyiben a Szolgáltató nem a szerződésben foglaltak szerint látja el feladatát vagy mulasztást követ el, a konkrét hiányosság pótlására határidő tűzésével az Önkormányzat írásban felhívja a Szolgáltató figyelmét, amelynek köteles eleget tenni.
10. **A megállapodás hatálya**
    1. A Szerződő felek kijelentik, hogy jelen együttműködési megállapodást határozott időre, 2025. június 1.-2030. május 31. közötti időtartamra kötik.
    2. A Szerződő felek a megállapodást közös megegyezéssel a megállapodás céljának sérelme nélkül módosíthatják, közös megegyezéssel megszüntethetik.
    3. Mindkét felet megilleti a rendes felmondás joga. A rendes felmondás bármelyik fél másikhoz intézett – indoklás nélküli - írásbeli nyilatkozata. A rendes felmondási idő 90 nap.
    4. Rendkívüli felmondásnak akkor van helye, ha valamelyik fél súlyosan felróható magatartása jogszabálysértésben, vagy nyilvánvaló szakmai hiányosságok alapján való feladatellátásban nyilvánul meg, továbbá ha nem teljesítik a felek a jelen együttműködési megállapodásban meghatározott kötelezettségeiket. Amennyiben a szerződés valamelyik félnek felróható okból szűnik meg, úgy az felelősséggel tartozik az okozott károkért.
11. **Vegyes rendelkezések**
    1. A Szerződő felek vállalják, hogy a megállapodásban foglalt feladatokkal kapcsolatos, közöttük támadt vitát elsősorban békés úton, tárgyalás útján rendezik.
    2. A Szerződő Felek az együttműködési megállapodásban részletezett jogok és kötelezettségek szabályozásán túl megállapodnak, hogy kölcsönösen tájékoztatják egymást a megállapodás végrehajtása szempontjából lényeges kérdésekben, továbbá megállapodnak, hogy a teljesítés során felmerülő tapasztalatokat, problémákat egymással folyamatosan egyeztetik.
    3. A megállapodás teljesítése során a Szerződő felek az írásbeliséget kötik ki. Erre tekintettel a megállapodások, értesítések, nyilatkozatok, kiegészítések, módosítások csak annyiban hatályosak, amennyiben azokat a felek írásban teszik.
    4. A Szerződő Felek megállapodnak, hogy a megállapodásban meghatározott, határidőhöz kötött értesítéseiket, kérelmeiket a másik Szerződő Fél felé írásban postai úton, ajánlott, tértivevényes levélben teszik meg.
    5. Kapcsolattartó személyek:

Önkormányzat részéről:

|  |  |
| --- | --- |
| Név: | **Gyuris Gabriella** Budapest Főváros VII. Kerület Erzsébetvárosi Polgármesteri Hivatal Humánszolgáltató Irodájának vezetője |
| Telefon: | +36-1- 462-3327 |
| E-mail: | Gyuris.Gabriella@erzsebetvaros.hu |

Szolgáltató részéről:

|  |  |
| --- | --- |
| Név: | **Kovács Vera** Utcáról Lakásba! Egyesület elnöke |
| Telefon: | +36-30-601-7694 |
| E-mail: | kovacs.vera@utcarollakasba.hu |

* 1. Amennyiben tárgyalásos úton megállapodni nem tudnak, úgy a jogvita elbírálására a Polgári Perrendtartásról szóló 2016. évi CXXX. törvényben körülírt hatáskörrel és illetékességgel rendelkező bíróságot kötik ki.
  2. A jelen megállapodásban nem szabályozott kérdésekben a Polgári törvénykönyvről szóló 2013. évi V. törvény rendelkezései az irányadók.

A Felek a jelen megállapodásban foglalt feltételekkel egyetértenek, azokat közösen értelmezték, és a megállapodást, mint akaratukkal megegyezőt jóváhagyólag írják alá.

Jelen megállapodás 4 egymással szó szerint megegyező, eredeti példányban készült, melyből 2 példány az Önkormányzatot, 2 példány a Szolgáltatót illeti.

Budapest, 2025. ………………..

|  |  |
| --- | --- |
| ……………………………………………… | ……………………………………………… |
| Budapest Főváros VII. kerület Erzsébetváros Önkormányzata képviseletében:  **Niedermüller Péter polgármester** | Utcáról Lakásba! Egyesület képviseletében:  **Kovács Vera elnök** |

|  |  |
| --- | --- |
| Jogilag ellenőrizte:  …………………………….  **Tóth János**  jegyző  Pénzügyi ellenjegyzés:  …………………………….  **Nemes Erzsébet**  gazdasági vezető |  |